EGYÜTTMŰKÖDÉSI MEGÁLLAPODÁS

AZ ÁLLAMHÁZTARTÁS EGYENSÚYÁT JAVÍTÓ KÜLÖN ADÓRÓL ÉS JÁRADÉKRÓL SZÓLÓ 2006. ÉVI LIX. TÖRVÉNYVEN FOGLALTAK SZERINT LÁTVÁNY-CSAPATSPORT TÁMOGATÁSA CÉLJÁBÓL

|  |  |
| --- | --- |
| amelyet egyrészről  |  |
|  | székhely:cégjegyzékszám: adószám:  |
|  | képviselő: Bankszámla szám:  |
|  | a továbbiakban: **Támogató** |
|  |  |
| másrészről | név:  |
|  | székhely:adószám: |
|  | képviselő:  |
|  | bankszámla szám:  |
|  | a továbbiakban: Támogatott, Támogató és továbbiakban együtt Felek |

kötöttek a mai napon, az alábbi feltételekkel:

1. **A megállapodás előzményei, célja:**

Az államháztartás egyensúlyát javító különadóról és járadékról szóló 2006. évi LIX. törvény 8a továbbiakban: 2006. évi LIX. törvény) 4/A. § (14)-(19) bekezdései alapján a különadó alanyai, a fizetendő különadó összegét annak legfeljebb 50%-áig csökkenthetik a kedvezményezett célra nyújtott támogatás összegével. Kedvezményezett célokat a 2006. évi LIX. törvény 4/A. § (16) bekezdése határozza meg, a társasági adóról és az osztalékadóról szóló 1996. évi LXXXI. törvény (a továbbiakban: TAO tv.) 22. § (1) bekezdésének figyelembevételével.

A 2006. évi LIX. törvény hivatkozott bekezdéseiben megfogalmazott szabályozás alapján a pénzügyi szervezetek különadójának csökkentésére abban az esetben kerülhet sor, ha a támogatással összefüggésben a Támogató teljesíti a Tao tv. 22/C. §-a szerinti adókedvezményre való jogosultság valamennyi feltételét, ide nem érve a kiegészítő sportfejlesztési támogatás megfizetését.

Az adókedvezmény igénybevételének feltétele, hogy a Támogató rendelkezzen az igazolás kiállításra jogosult által kibocsájtott támogatási igazolással, az abban foglaltak szerint az átutalást teljesítse, és a Tao. tv. 22/C. §-a szerinti további előírásoknak eleget tegyen.

A látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet értelmében a támogatási igazolás kiállításának előzetes feltétele, hogy a támogatás igénybevételére jogosult szervezet a tervezett támogatással érintett sportfejlesztési programját annak tervezett megvalósítását megelőzően az ellenőrző szervezet részére jóváhagyás céljából benyújtsa.

Támogatott ezen kötelezettségének eleget tett és sportfejlesztési programját ki/JH..-……../20…../MRSZ nyilvántartási számon az ellenőrző szervezet jóváhagyta.

Fentiek alapján a Támogatott jogosult a támogatás 2006. évi LIX. törvény szerinti kedvezményezett célra történő felhasználására.

Támogató a jelen megállapodás aláírásával kijelenti, hogy üzleti évének fordulónapja: 20…. ………….

Mindezekre tekintettel a felek az alábbi Megállapodást kötik:

1. **A megállapodás tárgya**

A megállapodás tárgya vissza nem térítendő támogatás biztosítása a Támogatott részére sportfejlesztési programja szerinti kedvezményezett célra történő felhasználására, a Támogató részéről pedig a 2006. évi LIX. törvény szerinti különadó összegének csökkentése.

1. **A támogatás összege**

A Támogató a 2006. évi LIX. törvény és a Tao. törvény alapján a látvány-csapatsport támogatás keretén belül mindösszesen ……..,- Ft, azaz ………………………………. forint vissza nem térítendő támogatást nyújt Támogatott részére az alábbi jogcímekre és összegekben:

|  |  |
| --- | --- |
| 1. A TAO tv. 22/C. § (1) bekezdés szerinti jogcím megnevezése
 | Összeg (Ft) |
| …………………………… jogcím | ………………..,- Ft |

1. **A támogatással összefüggésben ellátott hatósági és szolgáltatási feladatok**

A Támogató a jelen Megállapodás aláírásával kötelezettséget vállal arra, hogy a jóváhagyó szervezet által kiállított támogatási igazolás alapján és annak rendelkezései szerint – a Kormányrendelet szabályaira figyelemmel – a nyújtott támogatás – támogatási időszakonként számított – teljes összegéből, ezen összeg 1%-ának, azaz egy százalékának

* az 1/3-át a 10032000-01425190-00000000 számú célelszámolási keretszámlára (Emberi Erőforrások Minisztérium számlaszáma)
* a 2/3-át, 10300002-10564905-49020184 számú bankszámlára (Magyar Röplabda Szövetség számlaszáma)

a támogatás megfizetésével egyidejűleg befizeti. A Támogató a befizetést a közlemény rovatban a következő információk feltüntetésével egyidejűleg teljesíti: 1% 1/3-a, támogatási igazolás száma, Támogatott szervezet rövidített neve, valamint az 1% 2/3-a, támogatási igazolás száma, Támogatott megnevezése.

1. **A folyósítás időtartama**

Támogató a támogatást SFP-……./20…/MRSZ nyilvántartási számon jóváhagyott program felhasználási időszakára biztosítja.

A Támogató a támogatást az arra jogosult önálló fizetési számlájára történő átutalással a támogatási igazolás kézhezvételétől számított ……………………… napon belül folyósítja.

1. **A támogatás felhasználása**

A Támogatott a kapott támogatást a Magyar Röplabda Szövetség, mint jóváhagyást végző szervezet által ki/JH…..-0……/20../MRSZnyilvántartási számon kiállított határozata alapján, a támogatási igazoláson feltüntetett jogcímen, a sportfejlesztési programjában rögzített célok, elérése érdekében használhatja fel.

1. **Kiegészítő sportfejlesztési támogatás**

A 2006. évi LIX. törvény 4/A. § (18) bekezdésében foglaltak szerint, a (14) bekezdés szerinti adócsökkentés érvényesítésének – a Tao. tv. rendelkezéseitől eltérően – nem feltétele a kiegészítő sportfejlesztési támogatás megfizetése. A Felek rögzítik, hogy a Támogató kiegészítő sportfejlesztési támogatás megfizetésére nem kötelezett, ezért e tárgyban megállapodást nem kötnek, a Támogatott kiegészítő sportfejlesztési támogatásra nem jogosult.

1. **Kapcsolattartás**

Támogató részéről:

név:

beosztás:

telefon:

email:

Támogatott részéről:

név:

beosztás:

telefon:

email:

1. **GDPR rendelkezések**

A Szerződő felek kötelezettséget vállalnak, hogy a jelen Szerződésben foglaltak teljesítése során betartják az információs önrendelkezési jogról és az információszabadságról szóló 2011. évi CXII. tv., valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló - az Európai Parlament és a Tanács (EU) által elfogadott 2016/679 Rendelet (a továbbiakban: GDPR) rendelkezéseit.

Szerződő felek tevékenységük során kiemelten fontosnak tartják a személyes adatok védelmét. Kötelezettséget vállalnak, hogy a rendelkezésére bocsátott személyes adatokat minden esetben a hatályos jogszabályoknak eleget téve kezelik, gondoskodnak azok biztonságáról, megteszik azokat a technikai és szervezési intézkedéseket, valamint kialakítják azokat az eljárási szabályokat, amelyek a vonatkozó jogszabályok betartásához szükségesek.

Szerződő felek rögzítik, hogy mint Adatkezelők a 8. pontban nevezett, a kizárólag a megbízási szerződése teljesítése céljából feltüntetett szerződő partner kapcsolattartók, szerződésben megadott személyes adatait a GDPR 6. cikk (1) b) pontja alapján szerzik meg és a GDPR 6. cikk (1) f) pontja szerint jogos érdekük érvényesítése érdekében kezelik a célhoz szükséges mértékben és ideig.

Szerződő felek rögzítik, hogy mint Adatkezelők a 8. pontban nevezett, a szerződő felek munkavállalójaként feltüntetett céges kapcsolattartók szerződésben megadott személyes adatait a GDPR 6. cikk (1) b) pontja és a munka törvénykönyvéről szóló 2012. évi I. törvény (a továbbiakban: Mt.) 10. § (1) bekezdése alapján szerzik meg és a GDPR 6. cikk (1) f) pontja szerint jogos érdekük érvényesítése érdekében kezelik a célhoz szükséges mértékben és ideig.

Szerződő felek rögzítik, hogy harmadik személy jogos érdekének érvényesítése előnyt élvez a munkavállaló személyes adataihoz fűződő rendelkezési jogához képest, mivel a munkavállaló munkakörének, munkaviszonyból származó kötelezettségének ellátásához szükséges és arányos korlátozás.

Felek rögzítik, hogy a hatályos jogszabályok alapján a jelen szerződés azon adatai, amelyek megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak. Felek tudomásul veszik, hogy az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 26. § (1) bekezdése alapján az állami vagy helyi önkormányzati feladatot, valamint jogszabályban meghatározott egyéb közfeladatot ellátó szervnek vagy személynek lehetővé kell tennie, hogy a kezelésében lévő közérdekű adatot és közérdekből nyilvános adatot – a törvényben meghatározott kivételekkel – erre irányuló igény alapján bárki megismerhesse.

1. **Egyéb rendelkezések:**

Támogató kijelenti, hogy amennyiben az adózó a kedvezményezett célra nyújtott támogatás összegére tekintettel a 2006. évi LIX. törvény 4/A. § (14) bekezdés szerinti adócsökkentést érvényesíti, akkor a továbbiakban az adócsökkentésként figyelembe vett támogatás összeére a társasági adó terhére adókedvezményt nem vehet igénybe.

Támogató kijelenti, hogy köztartozásmentes adózónak minősül, és egyúttal kötelezettséget vállal arra, hogy a támogatási igazolás kiállításához a Kormányrendelet 6.§. (1) bek. d) pontja alapján szükséges, köztartozás mentességet igazoló, a Támogatott részére történő átadás napján 30 napnál nem régebbi közokiratot a Támogatott részére a jelen szerződés aláírásával egyidejűleg átadja, vagy igazolja, hogy jelen szerződés aláírásának napján szerepel a Nemzeti Adó- és Vámhivatal köztartozásmentes adózói nyilvántartásában.

A Támogató a Tao. 22/C. § (3) bekezdésének a) pontjában előírtaknak való megfelelés érdekében nyilatkozik, hogy jelen Együttműködési Megállapodás a Tao. törvény 22/C. § (5) bekezdésének i) pontjában foglalt szándéknyilatkozatnak minősül. Támogatott kötelezettséget vállal, hogy az Együttműködési Megállapodást a jóváhagyást végző szervezet részére – a támogatási igazolás kiállítása céljából – benyújtja.

Támogató kötelezettséget vállal továbbá, hogy a Tao. tv. 22/C. § (3) bekezdés b) pontja alapján a támogatás átutalásának megtörténtét az állami adóhatóság részére bejelenti.

A Támogatott kötelezi magát arra, hogy a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet 5. §-ának megfelelően, a jóváhagyást végző szervezethez kérelmet nyújt be a támogatási igazolás kiállítása iránt. Támogatott vállalja a támogatási igazolás iránti kérelemmel kapcsolatos teljeskörű ügyintézést.

Amennyiben a támogatási igazolás kiállítására nem kerül sor, vagy a támogatási igazolást a Támogatónak nem bocsájtják rendelkezésére ……………………. napjáig, vagy a Támogató bármely más okból nem tudja a támogatáshoz kapcsolódó – 2006. évi LIX. törvény szerinti különadó összegének csökkentése formájában történő – adókedvezményt igénybe venni, akkor a Támogató a jelen megállapodásban meghatározott támogatás folyósítására nem köteles, és erre figyelemmel jogosult a jelen megállapodástól írásban elállni. Támogató kijelenti továbbá, hogy ezen esetekben közreműködik az igazolás visszavonásában.

Amennyiben a Támogató a támogatási igazolást kézhez vette, de az összeget a meghatározott időben, de legalább a gazdasági év végéig nem folyósítja, köteles erről a támogatási igazolást kiállító szervezetet, haladéktalanul értesíteni, és a támogatási igazolást visszaküldeni.

Támogató tudomásul veszi, hogy a támogatás nyújtása nem jogosítja fel a sportszakmai program lebonyolításában való közreműködésre a program megvalósítását nem kérheti számon semmilyen formában, tekintettel arra, hogy a Támogatott kizárólag a jogszabályban kijelölt ellenőrző szerv részre köteles rendszeres időközönként beszámolni.

A támogatás alapján végrehajtott fejlesztés szakmai és pénzügyi megvalósulásáért kizárólag a Támogatott felelős, a Támogatót semmilyen felelősség nem terheli.

A Támogató részére a Támogatott a támogatás fejébe nem köteles semmiféle szolgáltatásra (ideértve különösen a reklámszolgáltatásokat), vagy kedvezmény nyújtására.

Felek kötelezettséget vállalnak arra, hogy jelen megállapodás tényét, feltételeit, valamint a jelen megállapodás teljesítése során tudomásukra jutott üzleti titkot bizalmasan kezelik, az üzleti titokhoz fűződő jogot nem sértik meg, azaz az üzleti titkot jogosulatlanul nem szerzik meg, nem hasznosítják, nem fedik fel.

Üzleti titoknak minősül a gazdasági tevékenységhez kapcsolódó, titkos – egészben, vagy elemeinek összességeként nem közismert vagy az érintett gazdasági tevékenységet végző személyek számára nem könnyen hozzáférhető – ennélfogva vagyoni értékkel bíró olyan tény, tájékoztatás, egyéb adat és az azokból készült összeállítás, amelynek a titokban tartása érdekében a titok jogosultja az adott helyzetben általában elvárható magatartást tanúsítja. Felek a tudomásukra jutott információt a jelen megállapodás keretén kívül nem használhatják fel, azokat a másik Fél érdekeit sértő vagy veszélyeztető módon nem kezelhetik, harmadik fél számára semmilyen formában, sem részben, sem egészben nem szolgáltathatják ki, kivéve, ha a másik Fél erre írásban előzetes felhatalmazást ad.

A Felek jelen pontban foglalt titoktartási kötelezettsége kiterjed a Felek valamennyi olyan alkalmazottjára, tagjára, vezető tisztségviselőjére, aki az üzleti titok birtokába jut(hat), vagy arról bármilyen módon tudomást szerez(het). Felek a felsorolt személyek magatartásáért felelősséggel tartoznak.

A Felek tudomásul veszik, hogy a fenti kötelezettségek bármelyikének megsértése esetén teljes kártérítési felelősséggel tartoznak a másik Félnek a polgári jog általános szabályai szerint. A Felek az üzleti titkot kizárólag abban az esetben adhatják ki harmadik személynek, ha a másik fél az üzleti titkot pontosan megjelölve, előzetesen, írásban erre külön felhatalmazást ad.

A Felek jelen pontban vállalt titoktartási kötelezettsége a jelen megállapodás megszűnését követően is, korlátlan ideig fennmarad.

Az üzleti titokra minden egyéb kérdésben az üzleti titok védelméről szóló 2018. évi LIV. törvény rendelkezései az irányadóak.

A fent hivatkozott titoktartási kötelezettség nem korlátozza a Felek azon jogát, hogy a Támogatott részére nyújtott támogatással összefüggő eljárások – így különösen az ellenőrző szerv és a Nemzeti Adó- és Vámhivatal eljárásának – keretében, az adott eljárás lefolytatásához szükséges dokumentumokat a hatóságok részére bemutassák, a kért információkat megadják, továbbá amennyiben az adatok kiadására bíróság, vagy más hatóság kötelezi a Feleket, azt teljesítsék.

A jelen megállapodásban nem vagy nem kellő részletességgel szabályozott kérdések, tekintetében a magyar jog szabályai – elsősorban a Polgári Törvénykönyvről szóló 2013. évi V. törvény, a 2006. évi LIX. törvény, a Tao. tv. és a Kormányrendelet rendelkezései az irányadók.

A felek a jelen, 6 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írják alá.

A jelen megállapodás 4 db eredeti, egymással teljes egészében megegyező példányban készült, amelyből 2 db a Támogatónál, 2 db a Támogatottnál marad.

Budapest, 20..……………...

Támogató Támogatott